УТВЪРЖДАВАМ:

**ИНЖ. СВЕТОСЛАВ СЛАВЧЕВ**

*Областен управител*

*на област Ловеч*

**Областни цели на област Ловеч за 2022/2023 г.**

**по прилагане на Механизма за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст,**

*приет с Постановление № 100 от 8 юни 2018 година на Министерски съвет (Обн. - ДВ, бр. 50 от 15.06.2018 г.; изм. и доп., бр. 82 от 18.10.2019 г.)*

**Основна цел:** Постигане на устойчивост и ефективност на политиките за предотвратяване на отпадането от образователната система на деца и ученици в задължителна предучилищна и училищна възраст в контекста на междуинституционално взаимодействие за осигуряване на правото на образование на всяко дете и ученик от област Ловеч.

**Специфична цел 1:** Приоритетно обхващане на новоотпадналите деца и ученици и записването им в училище/ДГ.

**Специфична цел 2:** Ефективно сътрудничество с кметовете на общини и областния управител за извършване на проверка по конкретни проблеми с адресните регистрации и прилагане от отговорните длъжностни лица на предвидените в Закона за гражданска регистрация действия.

**Специфична цел 3:** Ефективно взаимодействие с родителите или с лицата, които полагат грижи за детето, за обхващане и включване на децата и учениците в образователната система, с фокус мотивирането им за осигуряване ежедневното присъствие на детето/ученика в образователната институция.

**Специфична цел 4:** Подобряване на координацията и сътрудничеството между институциите, по-добра комуникация, ефективност на приложените междуинституционални мерки, разпределение на отговорностите, мониторинг и обратна връзка.

**Дейности по цел 1**: Приоритетно обхващане на новоотпадналите деца и ученици и записването им в училище/ДГ.

|  |  |  |  |
| --- | --- | --- | --- |
| **№** | **Дейности** | **Отговорна институция** | **Срок за изпълнение** |
| 1. | Актуализиране от кметовете на общините районите на обхват на територията на общината и предоставяне по електронен път информацията на началника на РУО – Ловеч. | Кметове на общини | до 10 юли 2023 г. |
| 2. | Искания до директорите на институции в системата на предучилищното и училищното образование за определяне на участници в екипите на обхват и чрез областния управител – до кметовете на общини на територията на областта, директорите на регионалните дирекции „Социално подпомагане“ към Агенцията за социално подпомагане, директорите на ОД на МВР и до ръководителите на други институции, според спецификата на дейността и изпълняваните дейности в екипите на обхват се включват и служители на дирекции „Бюро по труда“ или филиали в съответното населено място, на детска педагогическа стая, представители на местните комисии за борба срещу противообществените прояви на малолетните и непълнолетните, на регионалните здравни инспекции, кметове и кметски наместници на малки селища и представители на други институции. | Началник РУО - Ловеч | До 15 юли 2023 г. |
| 3. | Изпращане на предложения за участници в екипите. | Всички ангажирани институции | До 25 юли 2023 г. |
| 4. | Определяне със заповед състава на екипите за обхват и техните ръководители, които са служители на РУО. | Началник на РУО – Ловеч | До 31 юли 2023 г. |
| 5. | Предоставяне чрез ИСРМ техническа възможност за достъп на екипите за обхват по райони за обхват до информацията за постоянния или настоящия адрес на децата и учениците. | Началник на РУО Ловеч | До 20 август 2023 г. |
| 6. | Предоставяне чрез ИСРМ информация на директорите на училищата в района на настоящия адрес на децата, които са необхванати, отпаднали са или са в риск от отпадане от образователната система, с които работи съответната дирекция „Социално подпомагане“ по смисъла на Закона за закрила на детето, включително малолетните и непълнолетните до 16 години бременни и майки с деца. | Директорите на дирекции „Социално подпомагане“ | До 30 септември 2023 г. |
| 7. | Въвеждане от директорите на училищата и детските градини в Националната електронна информационна система за предучилищно и училищно образование информация за записаните в тях деца и ученици. | Директори на училища и детски градини | До 20 февруари 2023 и до 30 септември 2023 г. |
| 8. | Приоритетно прилагане на мерките за: обхващане и записване на деца в задължителна предучилищна и училищна възраст, които не са записани в детска градина или в първи клас; обхващане и включване на деца и ученици, посещавали училище или детска градина през предходната учебна година, но не са записани през настоящата; обхващане и включване на децата и учениците, които са посещавали училище или детска градина, но са отпаднали през предходната учебна година. | Екипите за обхват | До 30 март 2023 г. |
| 9. | Прилагане на мерки за връщане и трайно включване в образователната система на повторно отпадналите деца и ученици и на отпадналите през настоящата учебна година деца и ученици. | Екипите за обхват | До 30 март 2023 г. |
| 10. | Записване в образователната система на децата и учениците, живеещи в определения им район на обхват. | Образователните институции | До 15 септември 2023 г. |
| 11. | Записване на необхванатите ученици, подлежащи на записване в гимназиален етап, по преценка на началника на РУО – Ловеч в подходящо училище съгласно местоживеенето и образователните резултати на детето. | Началник на РУО-Ловеч | До 30 септември 2023 г. |
| 12. | Прилагане на целенасочени мерки за превенция на отпадането на учениците на прехода между VII и VIII клас. | РУО - Ловеч, директори на образователните институции, екипите за обхват. | До 15 септември 2023 г. |
| 13. | Предприемане мерки за обхващането в образователната система на идентифицираните чрез ИСРМ деца и ученици в задължителна предучилищна и училищна възраст. | Екипите за обхват, координирано с директорите на съответните образователни институции | До 30 септември 2023 г. |
| 14. | Предлагане мерки за реинтеграция в образователната система на идентифицираните чрез ИСРМ деца и ученици, отпаднали от детска градина и училище. | Екипите за обхват | До 30 септември 2023 г. |
| 15. | Предлагане на компетентните институции да предприемат допълнителни мерки с оглед на прилагане на комплексен подход, включващ и налагането на наказания от компетентните органи за неспазването на задълженията на родителите, настойниците/попечителите или лицата, които полагат грижи за детето и не осигуряват ежедневното присъствие на децата и учениците, по Закона за закрила на детето, по Закона за предучилищното и училищното образование и по Закона за борба с противообществените прояви на малолетни и непълнолетни, както и предоставянето на помощи в натура по реда на Закона за семейните помощи за деца и Правилника за прилагане на Закона за социално подпомагане. | Екипите за обхват | До 30 септември 2023 г. |
| 16. | Подпомагане директорите на детски градини и училища за организиране на дейностите по чл. 3а от Механизма, за участието по предварително уточнен график на представителите на общината, на Министерството на вътрешните работи и на дирекция „Социално подпомагане“ и при необходимост на представители на другите институции по чл. 3, ал. 8 и 9 от Механизма в посещения по домовете на децата и учениците и за предприемане на неотложни мерки за предотвратяване отпадането на децата и ученици и записването им в училище. | Началник РУО Ловеч | По предварително уточнен график |
| 17. | Представяне от РУО – Ловеч, които изпълняват роля на координатор, насоки за работата на екипите за обхват. Организиране на срещи на областно или общинско ниво на екипите за обхват с цел обсъждане на предизвикателствата и обмен на практики и извлечени поуки. Запознаване с похвати/стратегии/ практики за подкрепа връщането на децата в училище. Извеждане като приоритет съгласуването, насоките и подкрепата, насочени към екип за обхват, работещи в райони с висок процент необхванати деца и ученици в риск от отпадане. | РУО – Ловеч | Месец септември 2023 г. |
| 18. | Чрез министъра на образованието и науката отчитане ежегодно пред Координационното звено изпълнението на Механизма. | Началник на РУО – Ловеч | До 30 април и до 30 ноември на съответната година |
| 19. | Подаване чрез ИСРМ информация за предходния месец за неосигурено задължително присъствие на учениците за повече от 5 учебни часа или за повече от 3 дни на дете, посещаващо група за задължително предучилищно образование, по неуважителни причини, с цел налагане на наказания на родителите по реда на чл. 347 от Закона на предучилищното и училищно образование, за децата и учениците, за които имат риск от отпадане от детска градина или от училището. | Директори на училища и детски градини | До 15 число на съответния месец |
| 20. | Предоставяне на информация за истинността на представени медицински бележки или други медицински документи, доказващи уважителна причина за отсъствието на детето или ученика. | Дирекция „Медицински дейности“ в РЗИ -Ловеч. | учебната 2022-2023г. |
| 21. | Разговор с директорите на ДГ/училища съвместно с Ресурсен център – Ловеч за въвеждане на индивидуална форма на обучение, съобразно индивидуалните потребности на децата/учениците Записване в индивидуална форма на обучение на деца/ученици с различно по вид и степен увреждане. Провеждане на информационна кампания за родителите на деца с увреждания за възможностите за обучение. | Директори на училища/ДГ, Ресурсен център, общини | До 31 март 2023 г. |

**Дейности по цел 2:** Ефективно сътрудничество с кметовете на общини и областния управител за извършване на проверка по конкретни проблеми с адресните регистрации и прилагане от отговорните длъжностни лица на предвидените в Закона за гражданска регистрация действия.

|  |  |  |  |
| --- | --- | --- | --- |
| **№** | **Дейности** | **Отговорна институция** | **Срок за изпълнение** |
| 1. | Провеждане на срещи за подпомагане координацията на регионалните структури на министерствата и регионалните представители на администрациите, ангажирани с изпълнението на Постановлението, организирани от Областния координационен център. При необходимост изискване информация от териториалните поделения или филиали на Агенцията по заетостта с цели установяване на адресите на регистрираните в дирекция „Бюро по труда“ родители на деца и ученици, които екипите не са намерили на посочените адреси. | Областен управител | Един път месечно |
| 2. | Извършване първоначална проверка на данните за настоящ или постоянен адрес на незаписаните и отпадналите деца и ученици от образователните институции на територията на общината, въвеждане в ИСРМ. | Кметовете на общини | до 15.09.2023 г. |
| 3. | Чрез областния управител предоставяне на Координационното звено информация за съответния период за наложените наказания по реда на чл. 347 от Закона за предучилищното и училищното образование. | Кметове на общини | От 20 до 30 число на месеците март, юни, октомври и декември на съответната година |
| 4. | В случаите, в които децата не могат да бъдат намерени в продължение на 10 дни на постоянния или настоящия им адрес, кметовете на общините уведомяват чрез ИСРМ началника на РУО за резултатите от проверката. Началникът на РУО изпраща до ОД на МВР/районно управление на МВР писмени искания за оказване на съдействие при извършване на проверка за местопребиваването на дето и родителите му. | Кметове на общини и началник на РУО;  ОД на МВР,  РУ на МВР | При необходимост |

**Дейности по цел 3:** Ефективно взаимодействие с родителите или с лицата, които полагат грижи за детето, за обхващане и включване на децата и учениците в образователната система, да е с фокус мотивирането им за осигуряване ежедневното присъствие на детето/ученика в образователната институция.

|  |  |  |  |
| --- | --- | --- | --- |
| **№** | **Дейности** | **Отговорна институция** | **Срок за изпълнение** |
| 1. | Запознаване чрез подходящи начини и форми родителите на деца в задължителна за образование възраст с техните законови задължения за записване на децата в образование у нас или в чужбина и задължения за регистрация по Закона за гражданската регистрация при промяна на настоящия си адрес в страната или в чужбина. | Кметове, директори на образователни институции, РУО – Ловеч, екипи за обхват | До 15.09.2023 г., при необходимост |
| 2. | Осъществяване пряко взаимодействие с родителите, настойниците/попечителите или с лицата, които полагат грижи за детето, за обхващане и включване на децата и учениците в образователната система. Системно взаимодействие с родителите с цел мотивирането им за осигуряване на трайното присъствие на детето или ученика в образователната институция. Предлагане на най-успешните дейности, свързани със семействата и децата. Как да включим родителите в училищния живот? Идеи да ангажираме родителите в училищния живот. | Екипите за обхват, РУО Ловеч | До 30 септември 2023 г. |

**Дейности по цел 4:** Подобряване на координацията и сътрудничеството между институциите, по-добра комуникация, ефективност на приложените междуинституционални мерки, разпределение на отговорностите, мониторинг и обратна връзка.

|  |  |  |  |
| --- | --- | --- | --- |
| **№** | **Дейности** | **Отговорна институция** | **Срок за изпълнение** |
| 1. | Работа в партньорство: сътрудничество между сектори и институции и преодоляване предизвикателствата на съвместната работа планирани, срещи предварително и ясно задаване целта им; разпределяне и споделяне отговорностите между членовете на екипа; редовно правене преглед на съгласуването и работата в сътрудничество – какво работи успешно, какво търпи подобрение, какво могат да променят екипите за обхват, за да работят максимално ефективно като колектив и заедно с другите, за да подкрепят в максимална степен връщането/ оставането на учениците в образователната система. | Всички ангажирани институции | До 30 септември 2023 г. |
| 2. | Организиране на регулярен обмен на информация между ангажираните институции и координиране на техните съвместни действия за налагане на съответни санкции по реда на Закона за закрила на детето, Закона за предучилищното и училищното образование и Закона за борба с противообществените прояви на малолетните и непълнолетните на родители, чиито деца в задължителна предучилищна и училищна възраст не посещават училище; подобряване на координацията при налагане на санкции спрямо родителите, настойниците/попечителите или лицата, които полагат грижи за детето, при неизпълнение на задълженията им по Закона за закрила на детето и Закона за предучилищното и училищното образование. | Всички ангажирани институции | До 30 септември 2023 г. |
| 3. | Осъществяване на контрол за изпълнението на Механизма на областно ниво и осъществяване координация между институциите. | Областен управител, Областен координационен център | Целогодишно |
| 4. | Споделяне на добри практики по изпълнение на дейностите по Механизма за съвместна работа на институциите по обхващане и включване в образователната система на деца и ученици в задължителна предучилищна и училищна възраст. | РУО Ловеч, училища и ДГ | Месец март – април и месец ноември – декември 2023 г. |